Diari Oficial de la Generalitat Valenciana


Sumari del DOGV 6548, del 21-06-2011 (2011/7143)

RESOLUCIÓ de 10 de juny de 2011, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança les ajudes per a fomentar la producció de productes agroalimentaris de qualitat d'origen animal, regulades per l'Orde de 18 de juliol de 2008, de la Conselleria d'Agricultura, Pesca i Alimentació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/7143


Data del document
:   10-06-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 10 de juny de 2011, de la Conselleria d'Agricultura, Pesca i Alimentació, per la qual es publica la línia de subvenció i l'import global màxim que finança les ajudes per a fomentar la producció de productes agroalimentaris de qualitat d'origen animal, regulades per l'Orde de 18 de juliol de 2008, de la Conselleria d'Agricultura, Pesca i Alimentació. [2011/7143]  
En el Reial Decret 1615/2007, de 7 de desembre (BOE núm. 304, del dia 20 de desembre de 2007), s'establixen les bases reguladores per a la concessió de les ajudes per a fomentar la producció de productes agroalimentaris de qualitat d'origen animal, i es disposa en els seus articles 7 i 10 que les sol·licituds es dirigiran a l'òrgan competent de la comunitat autònoma en el territori de la qual es localitze el domicili social del sol·licitant, i que seran els òrgans competents d'aquella els que instruiran el procediment, resoldran i efectuaran el pagament de la subvenció.   
Així mateix, l'Orde de 18 de juliol de 2008, de la Conselleria d'Agricultura, Pesca i Alimentació, regula la concessió de les subvencions per a fomentar la producció de productes agroalimentaris de qualitat d'origen animal en l'àmbit de la Comunitat Valenciana.  
Estes subvencions s'ajusten a allò que s'establix en el Reglament CE número 1857/2006, de 15 de desembre de 2006, de la Comissió, sobre l'aplicació dels articles 87 i 88 del Tractat a les ajudes estatals per a les xicotetes i mitjanes empreses dedicades a la producció de productes agrícoles, i pel qual es modifica el Reglament (CE) número 70/2001 (DOUE L-538, de 16 de desembre de 2006). La comunicació del règim d'estes ajudes a la Comissió Europea ha sigut realitzada pel Ministeri de Medi Ambient i Medi Rural i Marí amb el codi XA298/2007.  
  
Per tot això, resolc:  
  
Primer  
Estes ajudes es concediran a càrrec del programa 714.60, línia T6181000, «Ajudes al foment de produccions agroalimentàries de qualitat d'origen animal», d'acord amb la Llei 17/2010, de 30 de desembre, de Pressupostos de la Generalitat, per a l'exercici 2011 (DOCV núm. 6429, de 31.12.2010).  
  
Segon   
L'import global màxim, per a l'exercici 2011, destinat a les esmentades ajudes, és de cent cinc mil set-cents setanta euros amb huitanta cèntims (105.770,80 €).  
  
Tercer  
Durant l'any 2011, el termini que figura en l'article 7.3 del Reial Decret 1615/2007, queda ampliat fins al 30 de juny inclusivament (Orde ARM/1432/2011, de 25 de maig, per la qual s'establix un nou termini per a la presentació de sol·licituds de determinades subvencions estatals en matèria de ramaderia l'any 2011; BOE núm. 129, de 31.05.2011).  
  
  
Quart   
Les sol·licituds seran resoltes per la directora general de Comercialització per delegació de la consellera d'Agricultura, Pesca i Alimentació.  
  
Quint  
Contra esta resolució, que posa fi a la via administrativa, es podrà interposar, amb caràcter potestatiu, recurs de reposició davant de la consellera d'Agricultura, Pesca i Alimentació en el termini d'un mes, a partir de la data de publicació en el Diari Oficial de la Comunitat Valenciana, o bé interposar directament recurs contenciós administratiu davant de l'Orde Jurisdiccional Contenciós Administratiu de València en el termini de dos mesos.  
  
València, 10 de juny de 2011.- La consellera d'Agricultura, Pesca i Alimentació: Maritina Hernández Miñana.